Eric Ambler

Eric Clifford AMBLER OBE (n. la 28 - a de junio 1909 - m. la 22-a de oktobro 1998) estis angla verkisto de politikaj krimromanoj, suspensromanoj, spionromanoj kaj scenaristo.

La bildigoj en liaj libroj pri la malagrabla flanko de spionado influis verkistojn de la sekva generacio, inkluzive de John le Carré, Julian Symons, Frederick Forsyth kaj Len Deighton.

Li ankaŭ verkis sub la pseŭdonimo Eliot Reed en partnereco kun Charles Rodda. En siaj verkoj li ofte metas la agadon kontraŭ la fono de la balkanaj - levantaj konfliktoj.

Li estas konsiderata unu el la fondintoj de la ĝenro de suspensromano. 

 Verkado 
Antaŭ la Dua Mondmilito, Ambler publikigis ses suspensromanojn, la unua el kiuj, Dark Border, estis publikigita en 1936. La romano The Mask of Dimitrios (usona titolo A Coffin for Dimitrios, 1939), konata pro sia brila komponado kaj pseŭdodokumenta stilo de prezentado, starigis novan normon por la agoplena romano.

Post paŭzo kaŭzita de la milito kaj retakso de antaŭaj valoroj, li revenis al literaturo en 1951 kun la politika romano Juĝo pri Delĉev, respondo al la komunista masakro de Nikola Petkov (d:Q1672913). Kvin postmilitaj suspensromanoj estis verkitaj kune kun Charles Rodda kaj publikigitaj sub la pseŭdonimo Eliot Reed.

Ambler igis la spionromanon pli realisma ol antaŭe. Ofte en la centro de liaj libroj estas ordinaraj homoj, kiuj, kontraŭvole, trovas sin inter harditaj krimuloj, spionoj aŭ revoluciuloj. Kutime, tiaj herooj evoluas dum la romanoj kaj, danke al sia persistemo, fine superas spertajn profesiulojn.

Li estas la aŭtoro de granda nombro da filmaj kaj televidaj scenaroj, unu el kiuj, La Kruela Maro (1953, bazita sur la romano de Nicholas Monsarrat), eĉ estis nomumita por Oskaro por Plej Bona Adaptita Scenaro. Pluraj el la romanoj de Ambler estis adaptitaj por la ekrano. Inter la plej famaj adaptoj estas Vojaĝo en Timon (1943), La Masko de Dimitrios (1944), kaj Topkapi (1964).

 Referencoj 

 Eksteraj ligiloj 



Kategorio:Britaj verkistoj
Kategorio:Verkistoj de krimromanoj